cyanic-selkie/wikianc huggingface dataset:
Siniharjarapu
Siniharjaravulla on kova sininen kuori, joka yksilön vanhetessa muuttuu vähitellen ruskeaksi. Luotuaan uuden kuoren siniharjarapu syö vanhan kuorensa. Se saa siitä tarvittavia vitamiineja ja kalsiumia uuden kuoren kasvatukseen. Nahanluonnin jälkeen uusi kuori on jonkin aikaa väriltään vaaleahko. Laji kasvaa enintään 15 cm:n pituiseksi. Siniharjarapu voi elää yksin tai parvena. Lisääntyminen akvaariossa on harvinaista, ja poikaset saattavat tarvita murtovettä kehittyäkseen.
Luterilainen puhdasoppisuus
Luterilainen puhdasoppisuus on 1500-luvun lopussa ja erityisesti 1600-luvulla luterilaisessa kirkossa vaikuttanut teologinen ja hengellinen suuntaus. Kreikankielinen sana ortodoksia tarkoittaa oikeaoppisuutta.
pienoiskuva|Johann Gerhard. Luterilainen puhdasoppisuus syntyi noin 1580 luterilaisten tunnustuskirjojen valmistuessa. Ominaista tälle suuntaukselle oli oikean luterilaisen opin määritteleminen ja vakiinnuttaminen, sanainspiraatio-oppi ja vankka luottamus siihen, että luterilaisessa tunnustuksessa ilmaistu oppi on raamatullinen ja sisältää kristinuskon totuuden. Merkittävimpinä puhdasoppisuuden ajan teologeina voidaan pitää Martin Chemnitziä ja Johann Gerhardia Saksassa.
Valistusteologiaa ja pietismiä pidetään ensimmäisinä tätä oppisuuntaa vastustaneista liikkeistä. Muitakin herätysliikkeitä syntyi luterilaisen kirkon sisälle puhdasoppisuutta vastustamaan. Ruotsissa papit ja kirkko taistelivat syntyneitä pietistisiä herätyksiä vastaan säätämällä konventikkeliplakaatin.
Suomessa tunnettuja puhdasoppisuuden ajan luterilaisia olivat Turun piispat Isaacus Rothovius, Johannes Gezelius vanhempi ja nuorempi, sekä professori Enevald Svenonius.
Markku Rokala
Markku Henrik Rokala (s. 25. huhtikuuta 1960 Vantaa) on suomalainen kolmiloikkaaja, joka voitti lajin Suomen-mestaruuden kolme kertaa ulkoradoilla ja kuusi kertaa sisäradoilla. Koko aktiiviuransa hän edusti vantaalaista yleisurheiluseuraa Kenttäurheilijat-58. Hänen valmentajinaan ovat olleet hänen isänsä Kauko Rokala, Esa Rinne ja Tuomas Sallinen. Markku Rokala on toiminut urheiluhierojana vuodesta 1985, urheilu-uransa jälkeen usein myös Suomen yleisurheilumaajoukkueen kilpailu- ja leirimatkoilla.
Rokalan urheilu-uran kohokohta oli sijoittuminen 22-vuotiaana seitsemänneksi Euroopan-mestaruuskilpailuissa Ateenassa syyskuussa 1982 tuloksella 16,32. Kisan voitti Ison-Britannian Keith Connor tuloksella 17,29. Vajaa kuukausi aiemmin, 15. elokuuta, Rokala oli hypännyt ennätyksekseen Kouvolan Kalevan kisoissa 16,61, jolla hän voitti ensimmäisen aikuisten Suomen-mestaruutensa. Ennätyksellään hän on heinäkuussa 2023 kahdeksantena Suomen kaikkien aikojen kolmiloikkatilastossa. Miesten ulkoratojen SM-mitaleita Rokalalla on 11 kappaletta. Vuosina 1981–1994 hän saavutti kolmesti SM-kultaa (1982, 1991 ja 1992) sekä kolme hopea- ja viisi pronssimitalia. Tuon 14 vuoden aikana hän jäi vain kolme kertaa mitalitta Kalevan kisoissa. SM-hallikisoista Rokalalla on kuusi kultaa (1982–1985, 1987 ja 1992), kolme hopeaa ja yksi pronssi. Aikuisten maaotteluedustuksia Rokalalla on 24, joista 11 Suomi–Ruotsi-maaottelua.
Vuosittainen kehitys
w = myötätuulitulos i = hallitulos
Chris Benoit
210px|thumb|Chris Benoit [[World Wrestling Entertainment|WWE:n kiertueella esiintymässä yhdysvaltalaisille sotilaille Bagdadissa]] thumb|Benoit [[WWE World Heavyweight Championship|World Heavyweight mestarina WrestleMania XX:ssä vuonna 2004 (vasemmalla). Oikealla Eddie Guerrero.]] Christopher Michael Benoit (21. toukokuuta 1967 Edmonton, Alberta, Kanada – 24. kesäkuuta 2007 Atlanta, Yhdysvallat) oli kanadalainen showpainija, joka esiintyi ECW:ssä, WCW:ssä ja WWE:ssä. Hän oli 180 cm pitkä ja painoi kuollessaan 106 kg.
Kuolema
Chris Benoit olisi otellut CM Punkia vastaan Vengeancessa sunnuntaina 24. kesäkuuta 2007 ECW maailmanmestaruudesta. Benoit jätti kuitenkin tapahtuman väliin ja kuittasi sen "perheongelmilla". CM Punk kohtasi Benoit’n sijasta Johnny Nitron.
Poliisit tekivät tarkastuskäynnin Benoit’n kotiin maanantaina 25. kesäkuuta, koska WWE:n johto oli ilmoittanut, että Benoit'han ei ollut saatu mitään yhteyttä pitkään aikaan.
Poliisit löysivät sisältä talosta Chrisin, tämän 43-vuotiaan vaimon Nancyn (s. 21. toukokuuta 1964) ja 7-vuotiaan pojan Danielin (s. 23. kesäkuuta 2000 ) kuolleena. Benoit’n epäiltiin alusta asti murhanneen Nancyn ja Danielin ja tämän jälkeen tehneen itsemurhan. WWE raportoi asiasta ensimmäiseksi organisaation faneille WWE Mobile Alerts Service -palvelun välityksellä ja myöhemmin organisaatio julkaisi virallisilla kotisivuillaan tiedotteen tapahtuneesta.
Chris Benoit’n ja hänen perheensä kuolintapauksesta valottui hieman lisää yksityiskohtia tiistaina 26. kesäkuuta 2007 pidetyn lehdistötilaisuuden myötä. Fayette Countyn piirikunnansyyttäjä Scott Ballard vahvisti Benoit’n murhanneen tukehduttamalla vaimonsa perjantaina 22. kesäkuuta ja poikansa lauantaiaamuna 23. kesäkuuta sekä hirttäneen itsensä myöhemmin sunnuntaina 24. kesäkuuta.
Ruumiinavaustulokset paljastivat myöhemmin Daniel Benoit’n olleen kuolinhetkellään Xanax-lääkkeiden vaikutuksen alaisena. Piirikunnansyyttäjä Ballard huomautti, että kyseistä lääkettä ei anneta lapsille muulloin kuin poikkeustilanteissa. Ballardin mukaan Chris Benoit huumasi Danielin tarkoituksellisesti kyseisillä lääkkeillä ennen murhaa.
Nancy Benoit’n elimistöstä löytyi kolmea erilaista huumausainetta; Hydrocodonea, Hydromorphonea ja Xanaxia. Chris Benoit’n uskotaan tarkoituksellisesti huumanneen hänetkin ennen murhaa.
Kuolinpaikalta ei löytynyt minkäänlaista itsemurhaviestiä, eikä Benoit’n teon motiiveista ole varmuutta. Benoit’n kotoa löytyi muun muassa anabolisia steroideja, joihin Benoit’lla kerrotaan olleen laillinen resepti. Ruumiinavauksessa kuitenkin selvisi, että Benoit'n elimistössä ei ollut steroideja kuolinhetkellä. Ruumiinavauksessa selvisi myös, että Benoit'lla oli aivovaurio, johon on todennäköisesti ollut syynä Benoit'n vapaapainiurasta johtuneet useat hoitamattomat aivotärähdykset, jotka saattoivat johtua Chrisin "Diving Headbutt" -lopetusliikkeestä.
Viranomaisten käsitys tapahtumien kulusta on selkiintynyt melko pitkälle, mutta motiivi puuttuu. Aluksi epäiltiin, että kyseessä voisi olla mielen järkkyminen esimerkiksi kasvuhormonien ja steroidien käyttämisen vuoksi eli niin sanottu roid rage. Ruumiinavaus paljasti kuitenkin myöhemmin, että Chris Benoit ei ollut tekohetkellä steroidien vaikutuksen alainen. Hänen testosteroniarvonsa olivat erikoisen korkealla, mutta siihen on olemassa useita mahdollisia syitä.
Daniel kärsi Fragile-X-oireyhtymästä, joka aiheuttaa kehitysvammaisuutta, ja Chris halusi salata sen.
Myös Benoit’n hyvä ystävä, showpainija Eddie Guerrero kuoli huume- ja alkoholitaustaisiin verisuoniongelmiin noin puolitoista vuotta ennen Chris Benoitia loppusyksystä 2005. Chris Benoit'lla oli Danielin lisäksi kaksi lasta edellisestä avioliitostaan.
Sport
Sport on Sanoma-konserniin kuuluvan Sanoma Media Finlandin julkaisema naisten liikuntalehti. Sport aloitti erillisenä lehtenä 2002 ja ilmestyy nykyään kaksitoista kertaa vuodessa (10 lehteä). Aiemmin lehteä julkaistiin muutamia numeroita Me Naisten yhteydessä.
Chris Benoit
Kuolema
Yhdysvaltalainen horrorcore-yhtye Insane Clown Posse julkaisi vuonna 2012 Mighty Death Pop! -levyllä kappaleen 'Chris Benoit'.
Sport
Lehden levikki on 47 164 (LT 2008 ), ja sillä on 119 000 lukijaa (KMT Lukija 2008 ).
Mika Leppänen
Mika Leppänen (s. 13. helmikuuta 1956 Tampere) on suomalainen säveltäjä, laulaja ja muusikko, joka soittaa kosketinsoittimia ja mandoliinia. Hän on toiminut esimerkiksi yhtyeissä Annastuuna, Kulkuripojat, Tinakuu ja Imandra.
Ura muusikkona
Uransa alkuvaiheessa Leppänen lauloi ja soitti Sattuipa Soinnut -yhtyeessä, joka vuonna 1978 voitti valtakunnallisen Nuorison taidetapahtuman kilpailun soitinyhtyeiden sarjan. Yhtyeen tyyli oli laulelmallinen ja folk-henkinen.
Annastuuna
1980-luvun alussa Hannu Virtanen kokosi nykykansanmusiikkiyhtye Annastuunan, johon Mika Leppänen liittyi laulajaksi. Muut jäsenet olivat kitaristi-laulaja Timo Ruottinen ja sellisti Hannu Peltoniemi. Peltoniemen muutettua Ruotsiin hänen tilalleen tuli Tampereen kaupunginorkesterin soolosellisti Pauli Heikkinen. Kesällä 1981 Annastuuna sijoittui kolmanneksi Kaustisen kansanmusiikkijuhlien ohjelmakilpailussa.
Annastuunan ohjelmisto rakentui aluksi tyrvääläisen Annastuuna Korkeemäen muistamien perinnerunojen varaan, mistä juontui myös kokoonpano nimi. Sävellyksistä vastasivat Hannu Virtanen ja Timo Ruottinen. Annastuuna-lauluista tehtiin useita radio-ohjelmia ja niitä taltioitiin Yleisradion kantanauhoille. Vuonna 1984 Yle tuotti myös tv-ohjelman Ans tulla Annastuuna. Näitä taltiointeja voi kuulla Alba Recordsin vuonna 2009 julkaisemalla cd-levyllä.
Fado
Mika Leppänen kiinnostui 1980-luvulla portugalilaisesta fado-musiikista ja tartutti innostuksensa myös Annastuuna-yhtyeen Timo Ruottiseen. Leppänen ja Ruottinen tekivät fadosta useita lehtiartikkeleita ja radio-ohjelmia. Miehet levyttivät yhdessä Pekka Nylundin (portugalinkitara) ja Ari Salinin (kitara) kanssa myös fado-singlen Saudade, jolla Leppänen lauloi Jaana Lapon fado-suomennoksia. Annastuuna julkaisi samalla kokoonpanolla kolme Lapon suomentamaa fadoa digiLP:llä SAUDADE, Elävänä Euroopan reunoilla tammikuussa 2022.
Kulkuripojat
Annastuunan rinnalle Hannu Virtanen ja Mika Leppänen perustivat vuonna 1983 Kulkuripojat-yhtyeen, joka soitti laulettua ja uudelleen sovitettua kansanmusiikkia. Mukaan kutsuttiin kitaristi-huilisti Jukka Hynninen ja viulisti-basisti Jouni Järvelä. Myöhemmin yhtyeeseen liittyi vielä hanuristi Juha Salmesvuori. Kaustisen festivaalin ohjelmakilpailussa tuli kesällä 1983 kolmas sija.
Vuonna 1984 ilmestyi yhtyeen ensimmäinen albumi Aalijummat, joka sisälsi lauluja professori Erkki Ala-Könnin julkaisemista kansanlaulukirjoista. Levy pystyttiin tekemään huolella, koska julkaisijana oli Suomen suurin levy-yhtiö Finnlevy ja tuottajana yhtyeen apuna toimi Jaakko Salo. Levy soi varsin paljon radiossa, mutta sai toisaalta kritiikkiä liiallisesta "siisteydestään".
Kriitikot suhtautuivat myönteisemmin yhtyeen toiseen albumiin Tähdet ja toi kirkas kuu, joka ilmestyi vuonna 1990. Levy sisältää Hannu Virtasen ja Mika Leppäsen sävellyksiä muun muassa Jaakko Juteinin, Antero Wareliuksen ja Juhana Granlundin teksteihin. Levyn ilmestymisen aikoihin yhtyeellä oli useita tv-esiintymisiä ja Helsingin Sanomat valitsi albumin Vuoden levyt -listalleen.
Kulkuripojat teki uransa aikana satoja keikkoja paitsi kotimaassa myös ulkomailla ja kävi muun muassa Mongoliassa, Alaskassa, Albaniassa ja Australiassa. Yhtye hajosi 1990-luvun alussa.
Kulkuripoikien jälkeen Hannu Virtanen perusti Suomen Miesorkesterin, jonka ensimmäisellä albumilla Mika Leppänen on mukana.
Tinakuu
Vuonna 1994 ilmestyi isolla studiokokoonpanolla tehty Tinakuu-albumi. Lähes kaikki sävellykset ovat Leppäsen omia, ja tekstejä on haettu runoilijoilta kuten Ulf Erik Qvickströmiltä. Sanoittaja Kaisu Liuhalalta on mukana kaksi tekstiä ja amerikansuomalaiselta lauluntekijältä Arthur Kylanderilta yksi. Leppäselle myöhemminkin tavalliseen tapaan mukana on myös instrumentaaleja. Muusikoina levyllä esiintyvät esimerkiksi haitaristit Kimmo Pohjonen ja Veli-Matti Järvenpää sekä kitaristi Pekka Nylund. Leppäsen ohella levyn tuottajana toimi Johannes Heikkilä. Levy sai aikanaan hyvän vastaanoton. Radiosoittoakin tuli, koska yhtyeen single Outo mies nousi Ylen soittolistalla viidenneksi.
Cole Haan
thumb|Cole Haan -liike Bostonissa. Cole Haan -muotimerkki aloitti Chicagossa vuonna 1928. Nimi Cole Haan juontaa juurensa perustajiltaan Trafton Colelta ja Eddie Haanilta. Alun perin merkki oli miesten kenkämerkki. Nykyään tuotteita ovat muun muassa puvut, kengät, vyöt, käsilaukut, ulkovaatteet ja kellot niin naisille kuin miehille. Cole Haan on kehittänyt Nike Airin kenkätekniikkaa.
Nike omistaa täysin Cole Haanin ja päämaja sijaitsee Yarmouthin kaupungissa Mainen osavaltiossa, suunnittelun tapahtuessa designkeskuksessa New Yorkissa.
Aiheesta muualla
Cole Haan kotisivu
Friedrichsdorf
pienoiskuva|250px|Friedrichsdorfin sijainti Hochtaunuksen piirikunnassa. Pienemmässä kuvassa piirikunnan sijainti Hessenin osavaltiossa.
Friedrichsdorf on kaupunki Hochtaunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota. Hugenotit perustivat sen 1680-luvulla.
Maantiede
pienoiskuva|vasen|200px|Talo vuodelta 1630. Burgholzhausen. Friedrichsdorf sijaitsee Taunus-vuorten tuntumassa viisitoista kilometriä Frankfurt am Mainin keskustan Hauptwachelta pohjoiseen. Maasto kohoaa ja asutus harvenee luoteen suuntaan. Etelässä sijaitsee piirikunnan pääkaupunki Bad Homburg vor der Höhe. Idässä ja pohjoisessa Friedrichsdorf rajoittuu Wetteraukreisiin.
Königsteiniin kuuluu kantakaupungin lisäksi Burgholzhausen, Köppern ja Seulberg, jotka liitettiin siihen 1972, sekä Dillingen, joka liitettiin jo 1916.
Historia
Friedrichsdorf on keskieurooppalaiseksi kaupungiksi nuori. Ranskasta paenneet protestanttiset hugenotit perustivat sen 1687 maakreivi Friedrich II:n luvalla. Hugenottien tekstiiliteollinen osaaminen oli korkeatasoista, kylä kasvoi ja vaurastui ja sai kaupunkioikeudet 1771. Seuraavalla vuosisadalla Friedrichsdorfin teollinen rakenne monipuolistui, kaupunki tuli tunnetuksi Zwieback-leivistään, ja se sai liikanimen Stadt der Zwieback. Friedrichsdorfin tunnetuin asukas on tiedemies Philipp Reis, joka oli yksi puhelinlaitteen keksijöistä.
Burgholzhausen mainitaan asiakirjoissa ensi kerran vuonna 1222 ja Köppern 1269. Seulberg on piirikunnan vanhimpia paikkakuntia, siitä on ensimmäinen kirjallinen maininta vuodelta 767 muodossa Suleburc. Dillingen puolestaan on nuori paikkakunta, se perustettiin 1804.
Friedrichsdorfin arkkitehtuuria edustavat muun muassa evankelinen kirkko 1830-luvulta ja modernistinen katolinen kirkko 1990-luvulta. Hugenottien perintö näkyy kaupunkikuvassa.
Talous ja liikenne
Friedrichsdorfin talousmaantieteellinen sijainti on hyvä. Kaupungissa toimii muun muassa äänentoistoalan yritys Bose Corporation ja japanilainen monialakonserni Kawasaki. Friedrichsdorf on vauras, sen asukkaiden ostovoima on selvästi Saksan keskiarvoa korkeampi (vuonna 2017).
Friedrichsdorfissa on kaksi rautatieasemaa ja kaksi rautatieliikennepaikkaa. Keskustassa sijaitsee Bahnhof Friedrichsdorf. Täältä on yhteys S-Bahniin Frankfurtiin. Keskustan itäpuolitse kulkee Bundesautobahn 5.
Marlowe Gardiner-Heslin
Marlowe Gardiner-Heslin (s. 30. maaliskuuta 1985 Toronto, Ontario) on kanadalainen ääninäyttelijä. Hänet tunnetaan parhaiten roolistaan Tysonina Beybladessa. Enimmäkseen hän on näytellyt teattereissa.
Christian Silfver
Christian Silfver (s. 19. elokuuta 1991 Helsinki) on suomalainen jääkiekkopuolustaja.
Seuraura
Silfver on Helsingin IFK:n kasvatti. Hän voitti seurassa C-nuorten Suomenmestaruuden vuonna 2007. Kauden 2007–2008 Silfver pelasi B-nuorten I-divisioonaa HooCeessa, jonka varakapteenina hän toimi. Silfver oli joukkueen tehokkain puolustaja tehoilla 8+10=18. Kaudeksi 2008–2009 hän palasi HIFK:hon, jossa Silfver voitti kauden päätteeksi B-nuorten Suomenmestaruuden.
Kaudella 2009–2010 Silfver teki seitsemällä osumallaan HIFK:n A-nuorten puolustajista eniten maaleja ja hän voitti kauden päätteeksi A-nuorten SM-hopeaa. Kaudella 2010–2011 Silfver oli tehoilla 9+17=26 HIFK:n A-nuorten tehokkain puolustaja ja sijoittui A-nuorten SM-liigan puolustajien pistepörssissä kuudenneksi Tapparan Joonas Liimataisen kanssa.
Silfver nostettiin kaudeksi 2011–2012 kolmivuotisella sopimuksella HIFK:n SM-liigarinkiin. Hän kärsi kuitenkin suurimman osan runkosarjasta loukkaantumisista ja pelasi suurimmaksi osaksi A-nuorissa sekä Mestis-joukkue Kiekko-Vantaassa. Silfver teki SM-liigadebyyttinsä 28. tammikuuta 2012 ottelussa Oulun Kärppiä vastaan, jolloin hän pelasi kakkospuolustajaparissa Daniel Fernholmin kanssa ja sai jääaikaa 13.38 minuuttia. Silfver edusti HIFK:n miesten joukkuetta myös neljän ottelun verran European Trophy -harjoitusturnauksessa tehden yhden maalin. Hän pelasi kauden aikana SM-liigassa yhteensä kolme ottelua ilman tehopisteitä. Silfver pelasi suurimman osan kaudestaan HIFK:n A-nuorissa, jotka voittivat Suomenmestaruuden keväällä 2012.
Elokuussa 2012 HIFK lainasi Silfverin toistaiseksi voimassa olleella sopimuksella Heinolan Peliittoihin. Hän pelasi siellä 17 ottelua ja sai kauden aikana Mestiksessä tililleen myös neljä ottelua HC Keski-Uudenmaan riveissä. SM-liigaotteluita HIFK:ssa kertyi seitsemän. Silfver pelasi kauden aikana joukkueessa myös neljä ET-ottelua. Toukokuussa 2013 hän purki sopimuksensa HIFK:n kanssa, eikä näin ollen jatkanut joukkueessa kaudella 2013–2014.
Kaudeksi 2013–2014 Silfver palasi vuoden mittaisella sopimuksella Peliittoihin. Hän oli joukkueen tehokkain puolustaja tehoilla 8+15=23, joilla Silfver jakoi Mestiksen puolustajien pistepörssin kymmenennen sijan HCK:n Vesa Kulmalan kanssa. Kesäkuussa 2014 hän teki vuoden mittaisen jatkosopimuksen Peliittojen kanssa. Silfver nimettiin kaudeksi 2014–2015 joukkueen varakapteeniksi. Hän oli pelipaikastaan huolimatta Peliittojen paras pistemies ja jakoi joukkueen sisäisen syöttöpörssin voiton Ville-Matti Koposen kanssa tehoilla 10+26=36. Silfver sijoittui Mestiksen puolustajien pistepörssissä kolmanneksi. Hänet valittiin kauden päätteeksi sarjan toiseen tähdistökentälliseen. Silfver pelasi kauden aikana myös kaksi SM-liigaottelua lainalla Pelicansissa.
Silfver oli kaudella 2015–2016 Peliittojen tehokkain puolustaja sekä jakoi joukkueen sisäisen pistepörssin toisen sijan Tuukka Rajamäen ja Jesse Häkkisen kanssa tehoilla 8+13=21. Hän pelasi kauden aikana myös kaksi ottelua lainalla Pelicansin SM-liigajoukkueessa. Helmikuussa 2016 Silfver teki vuoden mittaisen jatkosopimuksen Peliittojen kanssa. Kaudella 2016–2017 hän voitti tehoilla 12+26=38 koko Mestiksen puolustajien maalipörssin ja jakoi puolustajien pistepörssin toisen sijan SaPKon Casimir Jürgensin kanssa edellään vain Hermeksen Miika Franssila. Silfver oli myös Peliittojen paras syöttäjä ja kolmanneksi paras pistemies. Hänet valittiin kauden päätteeksi Mestiksen toiseen tähdistökentälliseen. Silfver pelasi kauden aikana myös yhden ottelun lainalla Pelicansissa.
Kaudeksi 2017–2018 Silfver siirtyi vuoden mittaisella sopimuksella Tanskan Metal Ligaenin Herning Blue Foxiin. Hän oli joukkueen tehokkain puolustaja tehoilla 8+23=31, joilla Silfver akoi koko liigan puolustajien pistepörssin neljännen sijan Hvidovre Fightersin Victor Björkungin kanssa. Hän voitti kauden päätteeksi hopeaa. Kaudeksi 2018–2019 Silfver siirtyi Hvidovre Fightersiin vuoden mittaisella sopimuksen. Kesken kauden, marraskuussa 2018 hän vaihtoi kuitenkin loppukauden sopimuksella samassa liigassa pelaavan SønderjyskE Ishockeyn riveihin. Silfver oli kuudella osumallaan joukkueen eniten maaleja tehnyt puolustaja. Hän teki runkosarjassa kaikkiaan tehot 3+20=23, joilla Silfver jakoi Metal Ligaenin puolustajien pistepörssin kahdeksannen sijan Esbjerg Energyn Anders Krogsgaardin kanssa. Hän voitti kauden päätteeksi hopeaa. Toukokuussa 2019 Silfver teki SønderjyskE:n kanssa vuoden mittaisen jatkosopimuksen.
Silfver oli kaudella 2019–2020 seitsemällä osumallaan SønderjyskE:n eniten maaleja tehnyt puolustaja Mike Littlen kanssa. Hän edusti joukkuetta kauden aikana myös Continental Cupissa, jonka SønderjyskE voitti.
Silfver palasi kaudeksi 2020–2021 yksivuotisella sopimuksella Kiekko-Vantaan Mestis-joukkueeseen. Kaudeksi 2021–2022 hän siirtyi vuoden mittaisella sopimuksella Ranskan Ligue Magnusin Pionniers de Chamonixiin.
Maajoukkueura
Silfver on pelannut neljä nuorten maaottelua.
Kaitalampi (Espoo)
Kaitalampi on noin kahdentoista hehtaarin laajuinen järvi pohjoisessa Espoossa. Kapean, etelä–pohjoissuuntaisen järven läntinen puolisko sijaitsee Velskolan kaupunginosassa ja itäinen puolisko Luukin kaupunginosassa. Velskolan Pitkäjärvi sijaitsee Kaitalammen lounaispuolella ja Tuhkuri luoteispuolella. Edellisiä lähempänä, lähes suoraan pohjoisessa, sijaitsee Halkolampi. Kaitalammen ja Halkolammen välistä kulkee Vihdintie.
Kaitalammen länsipuolella sijaitsee Kaitalammen aarnialue, joka on noin 70 hehtaarin laajuinen luonnonsuojelualue. Aarnialueen korkeuserot ovat suuret ja maasto monimuotoista. Kaitalampi sijaitsee murroslaaksossa, ja sen itärannan kalliot ovat jäätikön muovaamia. Kaitalampea ympäröivät kalliot ovat granodioriittia.
Kaitalampi on suosittu avovesiuintipaikka. Se on syvä, kirkas ja lievästi humuksinen. Vesikasvillisuus on vähäistä. Luonnostaan Kaitalammessa esiintyy haukea ja ahventa.
Kari Hanska
Kari Juhani Hanska (s. 23. maaliskuuta 1949 Porvoon maalaiskunta) on suomalainen soudun olympiaedustaja ja Suomen-mestari.
Kari Hanska voitti eri luokissa yhteensä 26 Suomen-mestaruutta vuosina 1969–1981, muun muassa yksikössä vuonna 1971, pariairokaksikossa 1971, perämiehettömässä kaksikossa 1973–1976 ja 1978–1979 sekä perämiehellisessä kaksikossa 1973–1975 ja 1979. Hän edusti Nesteen Soutajia.
Teleks
Teleks on Pepe Johanssonin ja Markus Koskisen perustama popmusiikkia soittava yhtye. Yhtye on julkaissut tähän mennessä kuusi albumia, joilta julkaistut singlet ovat olleet pienimuotoisia radiohittejä. Yhtyeen tunnetuimpia kappaleita ovat Siivet, Hiljaa virtaa Vantaa ja Tuulilasin nurkkaan.
Teleksin single Tuulilasin nurkkaan sai paljon julkisuutta, kun Kristiina Brask esitti sen Idolsin viidennessä finaalissa vuonna 2007.
Midgård
Midgårdia ympäröi skandinaavisessa mytologiassa ylittämätön meri, jossa asusti valtava merikäärme Jormungand. Jormungand oli niin suuri, että se kiersi koko Midgårdin ja ylettyi vielä puremaan omaa häntäänsäkin. Tarujen mukaan Midgård luotiin Ymir-jättiläisen lihasta. Ymirin verestä puolestaan muodostuivat valtameret.
Midgårdin ennustettiin tuhoutuvan Ragnarökissä, jolloin maailmat ja sen asujaimistot tuhoutuvat viimeisessä taistelussa. Jormungand nousee merestä, myrkyttää maan ja meren myrkyllään ja nostaa meren maan päälle, jolloin maa uppoaa mereen.
Midgård kirjallisuudessa
Vanhassa anglosaksisessa runossa Beowulf esiintyy monta kertaa nimi middangeard, joka tarkoittaa muinaisnorjaksi samaa kuin midgård. Käsite on yhteneväinen kreikkalaisen Oikumenen kanssa, joka tarkoittaa tunnettua ja asutettua maailmaa.
Via Amerina
Via Amerina oli roomalainen tie, joka kulki Etruriassa ja johti Roomasta Amerian kautta Perusiaan.
Historia
pienoiskuva|vasen|Via Amerinaa [[Nepetissä.]]
Via Amerinan rakentaminen alkoi vuonna 241 eaa. Tien nimi tunnetaan muun muassa keisari Hadrianuksen aikaan ajoittuvasta piirtokirjoituksesta. Sen reitin kuvaus tunnetaan lähinnä Tabula Peutingerianasta. Tie kulki nimensä perusteella ilmeisesti alun perin Ameriaan, ja myöhemmin sitä jatkettiin (tai ainakin siltä oli yhteys) Perusiaan.
Reitti
Via Amerina alkoi Roomasta ja suuntautui kaupungista pohjoiseen. Alkumatkasta sen kanssa kulki samaa reittiä myöhemmin rakennettu Via Cassia. Tiet erkaantuivat toisistaan tieaseman nimeltä Baccanae (Ad Baccanas) kohdalla, jossa Via Amerina suuntautui oikealle eli idempää kulkeneelle reitille, kun Via Cassia kulki lännempänä. Tämän jälkeen Via Amerina kulki Nepetin ja Faleriin kautta Ameriaan.
Tien asemapaikat ja niiden väliset etäisyydet olivat:
pienoiskuva|pysty|Via Amerinan reitti. Yhteenlaskettu etäisyys 56 roomalaista mailia eli noin 83 kilometriä vastaa täysin Ciceron kuvausta, sillä hän mainitsee puheessaan Pro Roscio Amerino, että Roomasta oli Ameriaan 56 mailia.
Maantiepyöräilyn maailmanmestaruuskilpailut 2009
Maantiepyöräilyn maailmanmestaruuskilpailut 2009 järjestettiin Sveitsin Mendrisiossa 23.–27. syyskuuta 2009. Kilpailujen ohjelmassa olivat miesten, naisten ja alle 23-vuotiaiden miesten maantie- ja aika-ajokilpailut.
Miesten aika-ajo
Miesten aika-ajo käytiin 49,8 kilometrin reitillä 24.9.2009. Kilpailussa ajettiin kolme 16,6 kilometrin kierrosta.
Naisten aika-ajo
Naisten aika-ajo käytiin 26,8 kilometrin reitillä 23.9.2009. Kilpailussa ajettiin kaksi 13,4 kilometrin kierrosta.
Alle 23-vuotiaiden aika-ajo
Alle 23-vuotiaiden aika-ajo käytiin 33,2 kilometrin reitillä 23.9.2009. Kilpailussa ajettiin kaksi 16,6 kilometrin kierrosta.
Miesten maantieajo
Miesten maantieajo käytiin 262,2 kilometrin reitillä 27.9.2009. Kilpailussa ajettiin yhdeksäntoista 13,8 kilometrin kierrosta.
Naisten maantieajo
Naisten maantieajo käytiin 124,2 kilometrin reitillä 26.9.2009. Kilpailussa ajettiin yhdeksän 13,8 kilometrin kierrosta.
Alle 23-vuotiaiden maantieajo
Alle 23-vuotiaiden maantieajo käytiin 179,4 kilometrin reitillä 26.9.2009. Kilpailussa ajettiin kolmetoista 13,8 kilometrin kierrosta.
Mackinacin piirikunta
Mackinacin piirikunta on Yhdysvaltojen Michiganin osavaltiossa sijaitseva piirikunta. Sen väkiluku oli 10 834 vuonna 2020. Piirikunnan hallintokeskus on St. Ignacen kaupunki. Piirikunta on perustettu vuonna 1818.
Luettelo Japanin maajoukkueessa A-maaotteluita pelanneista jalkapalloilijoista
Tämä on luettelo Japanin maajoukkueessa pelanneista jalkapalloilijoista. Luettelo sisältää kaikki miesten ja naisten A-maaotteluita pelanneet pelaajat Palloliiton tilastojen mukaisesti.
Miesten maajoukkueen tilastoissa on mukana maaotteluita, jotka Palloliitto noteeraa A-maaotteluiksi, mutta eivät täytä Fifan määritelmää. Tällaisia otteluita ovat olympiajoukkueen pelaamat maaottelut vuosilta 1936–1988 pelatut maaottelut. Naisten maajoukkueen osalta Palloliiton ja Fifan tilastot ovat yhtenevät.
Miehet
Lähteet; Luettelo Japanin maajoukkueessa A-maaotteluita pelanneista jalkapalloilijoista
Naiset
Lähteet; Luettelo Japanin maajoukkueessa A-maaotteluita pelanneista jalkapalloilijoista
Arvi Emil Jännes
Arvi Emil Jännes (1. toukokuuta 1930 – 21. elokuuta 1954) oli suomalainen runoilija ja suomentaja.
Henkilöhistoria
Jänneksen vanhemmat olivat lääketieteen lisensiaatti Niilo Edvard Martti Jännes, ent. Genetz (1890–1974) ja Elli Tellervo Grotenfelt (1895–1968). Niilo Jännes oli senaattori ja kirjailija Arvid Oskar Gustav Genetzin poika ja Elli Grotenfelt Helsingin yliopiston filosofian professori Arvid Grotenfeltin tytär. Vuonna 1954 Elli ja Niilo Jännes lahjoittivat 100 000 markkaa Yhteiskunnallisen Korkeakoulun oppilaskunnalle Arvi Emil Jänneksen muistorahastoksi. Rahaston varoista jaettiin vuodesta 1956 alkaen palkintoja oppilaskunnan vuosittain järjestämien harrastuskilpailujen runosarjan voittajille. Oppilaskunnan toimintaa jatkava Tampereen yliopiston ylioppilaskunta Tamy järjestää edelleen vuosittain Arvi Emil Jänneksen kirjoituskilpailun.
Halkolampi
Halkolampi on runsaan neljän hehtaarin laajuinen järvi pohjoisessa Espoossa. Sen pohjoisosa sijaitsee Lakiston kaupunginosassa; eteläiset ja itäiset osat sijaitsevat Lahnuksen kaupunginosassa. Velskolan Pitkäjärvi sijaitsee Halkolammen lounaispuolella ja Tuhkuri länsipuolella. Edellisiä lähempänä, lähes suoraan etelässä, sijaitsee Kaitalampi. Kaitalammen ja Halkolammen välistä kulkee Vihdintie.
Hr. Ms. Dolfijn (S808, 1990)
Hr. Ms. Dolfijn (runkonumero S808) on Alankomaiden kuninkaallisen laivaston Walrus-luokan sukellusvene.
Valmistus
Alus tilattiin 16. elokuuta 1985 Rotterdamsche Droogdok Maatschappijilta Rotterdamista, missä köli laskettiin 12. kesäkuuta 1986. Alus laskettiin vesille 25. huhtikuuta 1990. Alus teki koeajomatkan Yhdysvaltoihin ja se otettiin palvelukseen 29. tammikuuta 1993.
Palvelus
Alus oli palveluksessa ainakin vuonna 2005.
Laivaston monnit maissa
Laivaston monnit maissa on Ville Salmisen ohjaama elokuva vuodelta 1954. Elokuva perustuu Erkki Uotilan näytelmään Laivasto tulee vuodelta 1953. Uotila ja Salminen tekivät sen pohjalta käsikirjoituksen yhdessä. Fennada-Filmi tuotti vuosina 1952–1958 seitsemän sotilasfarssin sarjan, josta tämä oli kolmas.
Yleisö ei löytänyt elokuvaa, vaan se tuotti tappiota, arvostelijat tyrmäsivät sen lähes yksimielisesti, ja ohjaajakin totesi, että se on kamalimpia tötä, mitä hänen käsistään on lähtenyt, mutta hän teki sen kun oli pakko tehdä. .
Näyttelijät
Ensi-ilta oli Helsingissä 16. heinäkuuta 1954 Rexissä ja Tuulensuussa.
Olavi Uusivirta
Olavi Uusivirta (s. 28. heinäkuuta 1983 Helsinki ) on suomalainen muusikko, laulaja-lauluntekijä ja näyttelijä.
Hänen tunnettuja kappaleitaan ovat muun muassa ”Me ei kuolla koskaan”, ”On niin helppoo olla onnellinen”, ”Raivo härkä”, ”Ollaanko tämä kesä näin?”, ”Hän laulaa kuin kuolisi huomenna”, ”Nukketalo palaa”, ”Tiet etäisyyksiin” sekä Anna Järvisen kanssa levytetty duetto ”Nuori ja kaunis”.
Lapsuus ja nuoruus
Ennen kouluikää Uusivirta muutti vanhempiensa kanssa Kotkaan ja myöhemmin Karkkilaan. Ala-asteen loppupuolella hän aloitti kitara- ja pianotunnit. Hän kävi kuvataidekerhossa ja äitinsä pitämässä näytelmäkerhossa Karkkilan työväenopistossa. Perheen muutettua takaisin Helsinkiin hän aloitti yläasteen Kruununhaan yläasteen musiikkiluokalla vuonna 1996.
Lukiovuosina Uusivirran serkku Jiri Kuronen kannusti häntä kokeilemaan lauluntekoa ja pyysi Uusivirralta tekstejä tekemiinsä kappaleisiin. Hän päätyi kokeilemaan myös säveltämistä. Ylioppilaaksi hän kirjoitti Kallion ilmaisutaidon lukiosta vuonna 2002 ja allekirjoitti levytyssopimuksen Universal Musicin kanssa.
Muusikko
Uusivirta julkaisi 20-vuotiaana ensimmäisen albuminsa Nuoruustango. Sen ensisingle ”Raivo härkä” oli myös Pahat pojat -elokuvassa. Kaksi vuotta myöhemmin, vuonna 2005, hän julkaisi toisen albuminsa Me ei kuolla koskaan. Albumia on myyty kultalevyn verran. Albumilta radiohiteiksi nousivat kappaleet ”On niin helppoo olla onnellinen” ja ”Me ei kuolla koskaan”.
Keväällä 2008 julkaistiin Uusivirran kolmas albumi Minä olen hullu. Neljäs albumi Preeria julkaistiin huhtikuussa 2010. Albumista julkaistiin CD-levyn lisäksi myös 300 kappaleen erä vinyyliä, jossa oli mukana laulajan signeeraama valokuva. Vuonna 2012 Uusivirta julkaisi folk-tyylisen albumin Elvis istuu oikealla.
Helmikuussa 2013 Uusivirran hitit ja valikoidut albumiraidat koottiin 27 suosikkia -nimiselle kokoelmalevylle, jolla on mukana myös viisi ennen julkaisematonta kappaletta.
Vuoden 2014 helmikuussa julkaistiin Uusivirran Ikuiset lapset -niminen albumi ja helmikuussa 2016 Olavi-albumi.
Uusivirta palkittiin helmikuun 2017 Emma-gaalassa vuoden 2016 parhaasta rock-albumista Olavi.
Uusivirta toimii myös helsinkiläisen Soma-yhtyeen toisena rumpalina. Hän laulaa Paimenen roolin Absoluuttinen Nollapiste -yhtyeen kaksiosaisella teema-albumilla Pisara ja lammas (2012, 2014).
Näyttelijä ja juontaja
Keväällä 2002 Olavi Uusivirta esitti Salatut elämät -sarjan muutamassa jaksossa Nappe-nimistä huumediileriä.
Uusivirta on juontanut Yle TV2 Zulu-nimistä nuorten televisio-ohjelmaa yhdessä Henna Vännisen kanssa. Uusivirran ensimmäinen iso roolisuoritus nähtiin Pekka Mandartin ohjaamassa elokuvassa Keisarikunta, johon hän myös sävelsi ja sanoitti elokuvan tunnuskappaleen ”Ei oltu niin kuin muut”.
Vuonna 2006 Uusivirta pääsi opiskelemaan Teatterikorkeakouluun, josta valmistui keväällä 2012.
Hän näytteli Cisse Häkkisen roolin Hurriganesista kertovasta vuonna 2007 ensi-iltansa saaneessa Ganes-elokuvasta. Vuoden 2009 keväällä elokuvateattereihin tulivat Kielletty hedelmä ja Ralliraita, joissa Uusivirta myös näytteli. Hän on kokeillut myös dubbaamista tanskalaisessa animaatiossa Discomadot. Uusivirta esitti Rauli Badding Somerjokea Radioteatterin tuottamassa radiomusikaalissa Rakkaudella, Rauli Badding, joka esitettiin Radio Suomessa kesällä 2010.
Muuta
Uusivirta on poliittiselta vakaumukseltaan vasemmistolainen. Hän oli mukana tammikuussa 2010 perustetussa Vatakissa (”Vasemmistotaiteilijat ja -kulttuurityöntekijät toimintaryhmä”). Hän myös näytteli Mike Pohjolan ohjaamassa poliittisessa satiirifilmissä Leftia Solutions yhdessä Niko Saarelan kanssa. Vuoden 2006 presidentinvaalien alla Uusivirta oli näyttävästi esillä SDP:n presidenttiehdokkaan Tarja Halosen, ja vuonna 2012 Vihreiden presidenttiehdokkaan Pekka Haaviston taustajoukoissa.
Olavi Uusivirta meni naimisiin vuonna 2015 näyttelijä Saara Kotkaniemen kanssa, jonka kanssa myöhemmin erosi vuonna 2021. Pariskunnalla on vuonna 2014 syntynyt tytär.
Uusivirta valitsi vuoden 2019 lasten- ja nuortenkirjallisuuden Finlandia-palkinnon saajan.
Olympic Sliding Centre
Olympic Sliding Centre (ennen olympialaisia Alpensia Sliding Centre) on kelkkailurata Pyeongchangin kuntaosassa Daegwalnyeongissa, Gangwonin maakunnassa Etelä-Koreassa. thumb|Rataprofiili karttakuvassa.
Olympic Sliding Centre toimi Pyeongchangin talviolympialaisten 2018 ohjas-, skeleton- ja rattikelkkailukilpailuiden kilpailupaikkana.
Historia
Olympic Sliding Centren rakennustyöt aloitettiin maaliskuussa 2014. Esiolympialaisina toimineet maailmancupkilpailut järjestettiin ohjaskelkkailussa 18.–19. helmikuuta ja skeleton- ja rattikelkkailussa 17.–19. maaliskuuta 2017.
Suomen II armeijakunta (jatkosota)
Suomen II armeijakunta oli jatkosodassa Suomen maavoimien sotatoimiyhtymä, joka perustettiin Itä-Karjalan valtaamiseksi lokakuussa 1941. Armeijakunnan komentajana toimi kenraalimajuri Taavetti Laatikainen.
Evelyn Kawamoto
Evelyn Tokue Konno (o.s. Kawamoto, 17. syyskuuta 1933 Honolulu, Havaiji – 22. tammikuuta 2017 Havaiji) oli yhdysvaltalainen uimari ja olympiamitalisti.
Kawamoto voitti Helsingissä 1952 olympiapronssia 400 metrin vapaauinnissa ja 4×100 metrin vapaauintiviestissä.
Suomen II armeijakunta (jatkosota)
Perustaminen
Armeijakunnan piti käskyn mukaan ottaa rintamavastuu ryhmä Oinosen ja prikaati Kuussaaren vastuulla olleista kaistoista sekä jatkaa välittömästi hyökkäystä, jonka painopisteenä oli Juustjärven alue ja suunnaksi Karhumäki.
MTR Corporation
Mass Transit Railway Corporation (kiin. 地下鐵路公司) perustettiin vuonna 1975 valvomaan Hongkongin metrojärjestelmän rakentamista. Myöhemmin se alkoi myös liikennöidä valmistunutta järjestelmää. Yhtiön nimi muutettiin nykyiseksi 30. kesäkuuta 2000. Yritys yksityistettiin sekä listattiin Hongkongin pörssiin 5. lokakuuta 2000.
Aiheesta muualla
Yrityksen verkkosivusto
Suomen II armeijakunta (jatkosota)
Historia
Armeijakunta hyökkäsi Juustjärveä kohden kahdesta suunnasta joista vastasivat 4. divisioona ja prikaati Kuussaari. Kylä saatiin vallattua 19. lokakuuta, minkä jälkeen hyökkäystä jatkettiin seuraavana päivänä kohti viidentoista kilometrin päässä olevaa Mäntyselkää.
Evelyn Kawamoto
Kawamoto avioitui nelinkertaisen uinnin olympiamitalistin Ford Konnon kanssa. Kawamoto-Konno kuoli Havaijilla 83-vuotiaana 22. tammikuuta 2017.
Głubczyce (kunta)
Głubczyce on kaupungin sisältävä maalaiskunta Głubczycen piirikunnassa Opolen voivodikunnassa Puolassa. Sen väkiluku oli vuoden 2020 lopussa 22 029. Kunnan hallintokeskus on Głubczycen kaupunki.
Maantiede
Głubczycen kunta sijaitsee Płaskowyż Głubczyckin (”Głubczycen ylätasanko”) ja Góry Opawskien (”Opawavuoret”) alueiden rajalla. Kunnan pinta-alasta noin 80 prosenttia on maatalousmaata ja noin 11 prosenttia metsää. Głubczycen kunnan halki virtaavat joet Opawica, Osobłoga, Psina, Troja ja Złotnik. Korkeus merenpinnasta vaihtelee kunnassa noin 220 metristä 476 metriin.
Kylät
Głubczycen kunta jakautuu seuraaviin 44 kylään:
Bernacice, Bernacice Górne, Biernatów, Bogdanowice, Braciszów, Chomiąża, Chróstno, Ciermięcice, Debrzyca, Dobieszów, Gadzowice, Głubczyce-Sady, Gołuszowice, Grobniki, Kietlice, Klisino, Krasne Pole, Królowe, Krzyżowice, Kwiatoniów, Lenarcice, Lisięcice, Lwowiany, Mokre, Mokre-Kolonia, Nowa Wieś Głubczycka, Nowe Gołuszowice, Nowe Sady, Nowy Rożnów, Opawica, Pielgrzymów, Pietrowice, Pomorzowice, Pomorzowiczki, Radynia, Równe, Sławoszów, Ściborzyce Małe, Tarnkowa, Widok, Zawiszyce, Zopowy, Zopowy Osiedle sekä Zubrzyce.
Väestö
Głubczycen kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 25 565. Vuoden 2020 joulukuussa 51,4 prosenttia kunnan asukkaista oli naisia ja 48,6 prosenttia miehiä. Alle 18-vuotiaat muodostivat kunnan väestöstä 16,1 prosenttia, työikäiset 59,2 prosenttia ja eläkeikäiset 24,7 prosenttia. Väestön keski-ikä oli 43,3 vuotta. Vuonna 2020 kunnan työttömyysaste oli 11,1 prosenttia.
Gabriel Possenti
pienoiskuva|Pyhän Gabrielin surullinen neitsyt (maalaus Fiè allo Sciliarin seurakuntasalissa) Pyhä Gabriel Possenti (1. maaliskuuta 1838 Assisi, Italia – 27. helmikuuta 1862 Isola di Gran Sasso, Abruzzi, Italia) oli pyhimys ja passionisti. Hän oli Sante Possentin ja Agnes Frisciottin yhdestoista lapsi kolmestatoista. Miehen elämä oli ilman ihmeitä eikä hänen pyhyyttään täysin arvostettu ennen kuin hänen kuolemansa jälkeen. Hän eli seuraavien kahden paavin hallintokausien aikana: Gregorius XVI (1831-1846) ja autuas Pius IX (1846-1878). Mies julistettiin autuaaksi 31. toukokuuta 1908 ja paavi Benedictus XV kanonisoi hänet vuonna 1920. Hän on nuorten ja nuorten hengellisessä virassa olevien suojeluspyhimys ja hänen juhlapäiväänsä vietetään 27. helmikuuta tai 31. toukokuuta.
Nelly Korda
thumb|right|250px|Korda vuonna 2019 Nelly Korda (s. 28. heinäkuuta 1998 Bradenton, Florida) on yhdysvaltalainen golfammattilainen.
Korda aloitti ammattilaisuransa vuonna 2017. Hän voitti ensimmäisen LPGA-turnauksensa lokakuussa 2018. Vuoden 2021 puolivälissä hän oli voittanut urallaan yhteensä jo kuusi turnausta. Kesäkuussa 2021 Korda voitti naisten PGA-mestaruusturnauksen, mikä oli samalla hänen ensimmäinen Major-voittonsa. Samalla hän nousi naisten maailmanlistan ykköseksi. Elokuussa 2021 Korda voitti olympiakultaa Tokiossa.
Kordan vanhemmat ovat molemmat entisiä tennispelaajia. Isänsä Petr Korda voitti Australian avoimet 1998 sekä äitinsä Regina Rajchrtová oli myöskin ammattilaispelaaja. Nellyn sisko Jessica pelaa myös golfia ja veljensä Sebastian Korda tennistä.
Benedetto Ghirlandaio
Benedetto Ghirlandaio (1458 Firenze – 17. heinäkuuta 1497 Firenze) oli italialainen renessanssikauden taidemaalari. Myös hänen veljensä David Ghirlandaio ja Domenico Ghirlandaio olivat taidemaalareita, kuten myös veljenpoika Ridolfo del Ghirlandaio. Benedetton töistä on säilynyt Natività, joka on esillä Notre-Damen kirkossa Aguiepersen kaupungissa (Église Notre-Dame d'Aigueperse).
Heidi Sinda
Heidi Elma Maria Sinda (s. 20. maaliskuuta 1973 Espoo ) on suomalainen valjakkoajaja ja hevoskasvattaja. Hän on valmistunut agrologiksi Hämeen ammattikorkeakoulusta vuonna 2000.
Kilpaura
Sinda on kilpaillut suomenhevosilla kenttäratsastuksessa ja valjakkoajossa. Hän voitti suomenhevosten kenttämestaruuden kultaa vuonna 1992 Pehtolla ja pronssia vuonna 1996 Vahtolla.
Valjakkoajon suomenmestaruuksissa Sinda voitti Jehun Viimalla hopeaa vuosina 1999 ja 2001 sekä kultaa 2000 ja Pikku-Pedolla kultaa 2003 ja 2004. Vuonna 2005 hän sai ponisarjan pronssia Ukkosen Pojalla ja vuonna 2008 hevossarjan pronssia KWPN-hevosella Nelson III.
Pohjoismaiden mestaruuksissa Sinda sijoittui Jehun Viimalla vuosina 1999 ja 2001 henkilökohtaisesti viidenneksi ja joukkuehopealle, Pikku-Pedolla henkilökohtaisesti neljänneksi 2003, Nelson III:lla joukkuehopealle 2008 ja parivaljakkojoukkuehopealle 2009 Jorrikilla ja Jorrik M:lla.
Maailmanmestaruustasolla Sinda ajoi Ranskan Contyn kisoissa 2002 joukkuehopeaa Jehun Viimalla.
Kasvatus
Urheilu-uransa ohella Sinda kasvattaa omistamallaan Hessi-tallilla suomenhevosia. Hän on myös ollut mukana kehittämässä Suomenratsujen kuninkaallisia ja muita suomenhevosten kasvattajakilpailuita. Sindan kasvatteja ovat muiden muassa I palkinnolla ratsusuunnalle jalostusarvioitu ja suomenhevosten kouluratsastusmestaruuksissa useita kertoja sijoittunut ja voittanut ori Hessin Leevi sekä kuusinkertainen suomenhevosten valjakkoajomestaruus- ja nelinkertainen poniyksiköiden suomenmestaruusvoittaja ruuna Hessin Vihtori.
Geert Adriaans Boomgaard
pienoiskuva|Boomgaard satavuotiaana vuonna 1888. Geert Adriaans Boomgaard (21. syyskuuta 1788 – 3. helmikuuta 1899) oli alankomaalainen mies, jota useimmat tutkijat pitävät historian ensimmäisenä tunnettuna 110 vuoden iän saavuttaneena henkilönä.
Kyllikki Salmenhaara
Kerttu Kyllikki Salmenhaara (14. heinäkuuta 1915 Tyrnävä – 13. heinäkuuta 1981 Helsinki) oli suomalainen keramiikkataiteilija. Hän toimi muun muassa Arabian tehtaan taiteilijana. Hän oli aikansa merkittävimpiä keramiikkataiteilijoita.
Geert Adriaans Boomgaard
Boomgaard syntyi ja kuoli Groningenissa. Hänen isänsä toimi laivan kapteenina ja säilyneiden tietojen mukaan Boomgaard oli samalla alalla. Joidenkin lähteiden mukaan hän oli sotilaana Napoléon Bonaparten armeijassa.
Kyllikki Salmenhaara
Opiskelu
Salmenhaara kirjoitti ylioppilaaksi Helsingin Suomalaisesta Tyttölukiosta vuonna 1937. Vuosina 1938–1943 hän opiskeli Helsingissä Taideteollisuuskeskuskoulun keramiikkaosastolla. Vuodeksi 1946 hän lähti Tanskaan Nathalie Krebsin SAXBO-keramiikkastudioon. Kymmenen vuotta myöhemmin vuonna 1956 hän sai keramiikan korkeakouluopetukseen tutustumista varten ASLA-spesialististipendin Yhdysvaltoihin.
Geert Adriaans Boomgaard
Boomgaard meni 4. maaliskuuta 1818 naimisiin Stijntje Busin ja 17. maaliskuuta 1831 Grietje Abels Jonkerin kanssa. Hän eli 110 vuotta ja 135 päivää.
Kyllikki Salmenhaara
Opiskelu
Salmenhaara teki opinto- ja opetusmatkoja Tanskaan, Yhdysvaltoihin, Kanadaan Portugaliin ja Espanjaan.
Geert Adriaans Boomgaard
Tutkijat julkaisivat vuosina 1976–1978 kolme tieteellistä artikkelia Boomgaardista, eikä hänen saavuttamaansa ikää ole asetettu kyseenalaiseksi. Thomas Petersin väitetään eläneen jo Boomgaardia aiemmin yli 110-vuotiaaksi, mutta yleisesti hyväksyttyjä todisteita ei ole.
Kyllikki Salmenhaara
Toiminta taiteilijana
1960-luvun alkupuolella Salmenhaara muun muassa perusti keramiikkakoulun, jossa toimi pääopettajana, ja oli keramiikkateollisuuden neuvonantajana. 1970–1973 hän oli Helsingissä Taideteollisen oppilaitoksen keramiikkaosaston lehtori ja johtaja. Lisäksi hän oli ensimmäinen Suomessa nimitetty taideteollisuusalan taiteilijaprofessori vuosina 1970–1973. Salmenhaara toimi Taideteollisen korkeakoulun keramiikan yliopettajana vuodesta 1973 kuolinvuoteensa 1981 asti.
Salmanhaaran yksityisnäyttely, teemanaan hänen syntymänsä 100-vuotisjuhla, on viimeksi ollut vuonna 2015 Fiskarsin Kuparipajassa.
Tero Koskela
Tero Koskela (s. 13. lokakuuta 1976 Kokkola) on uransa lopettanut suomalainen jalkapalloilija. Hän oli pelipaikaltaan keskikenttäpelaaja, joka pelasi useimmiten keskellä tai oikeassa laidassa.
Koskela on Kokkolan Pallo-Veikkojen kasvatti, ja ensimmäiset Veikkausliiga-ottelunsa hän pelasi Vaasan Palloseurassa kaudella 1996. Hän on edustanut Suomessa pääsarjatasolla myös Jazzia, Jokereita ja Tampere Unitedia. TamUsta Koskela siirtyi Norjaan, jossa hän edusti puolitoista kautta sekä Tippeligaenin Fredrikstadia että Adeccoligaenin Hønefossia. Kaudeksi 2007 hän siirtyi Honkaan ja kaudeksi 2009 hän palasi Vaasaan. Koskela on saavuttanut muun muassa SM-kultaa TamUssa kaudella 2001 ja Suomen cupin mestaruuden Jokereissa kaudella 1999.
Koskela on toiminut suomalaisten jalkapalloilijoiden edunvalvontajärjestön Jalkapallon Pelaajayhdistys ry:n puheenjohtajana vuodesta 2007 alkaen.
Clinical Measurement of Speech and Voice
Clinical Measurement of Speech and Voice on vuonna 1987 ilmestynyt puhetieteiden professori Ronald Bakenin teos ihmisäänen lääketieteellisestä analysoimisesta digitaalisen signaalinkäsittelyn keinoin.
Luettelo Sauna Open Air Metal Festivalin esiintyjistä
Tämä on luettelo Sauna Open Air Metal Festivalin esiintyjistä. Metallimusiikkipitoinen festivaali on järjestetty vuodesta 2004 vuoteen 2013 asti Tampereella.
2022
Torstai 7. heinäkuuta:
Perjantai 8. heinäkuuta:
Lauantai 9. heinäkuuta:
2019
Festivaali teki paluun kuuden vuoden tauon jälkeen ja järjestettiin Ratinanniemen puistossa 12.-13.7.2019.
Perjantai 12. heinäkuuta:
Lauantai 13. heinäkuuta:
2013
Festivaali järjestettiin 8.–9.6.2013.
Chippewan piirikunta (Michigan)
Chippewan piirikunta on Yhdysvaltojen Michiganin osavaltiossa sijaitseva piirikunta. Sen väkiluku oli 36 785 vuonna 2020. Piirikunnan hallintokeskus on Sault Ste. Marien kaupunki. Piirikunta on perustettu vuonna 1826.
Luettelo Sauna Open Air Metal Festivalin esiintyjistä
2013
Lauantai 8. kesäkuuta:
Sunnuntai 9. kesäkuuta:
FS Neptune (1887)
Neptune oli Ranskan laivaston vuonna 1887 vesillelaskettu Marceau-luokan ironclad-taistelulaiva.
Luettelo Sauna Open Air Metal Festivalin esiintyjistä
2011
Festivaali järjestettiin 9.–11.6.2011.
FS Neptune (1887)
Valmistus
Alus tilattiin Brestin laivastontelakalta ja sen köli laskettiin helmikuussa 1882. Alus laskettiin vesille 7. toukokuuta 1887 ja se otettiin palvelukseen heinäkuussa 1892.
Palvelus
Alus upotettiin maalilaivana vuonna 1913.
Luettelo Sauna Open Air Metal Festivalin esiintyjistä
2011
Perjantai 10. kesäkuuta:
Lauantai 11. kesäkuuta
William K. Howard
William K. Howard (16. kesäkuuta 1899 St. Marys, Ohio – 21. helmikuuta 1954 Hollywood, Kalifornia) oli yhdysvaltalainen elokuvaohjaaja. Hänen ensimmäinen ohjaustyönsä oli vuonna 1921 valmistunut Get Your Man. Howard teki paljon yhteistyötä elokuvaaja James Wong Howen kanssa. Howardin muihin elokuviin kuuluvat muun muassa Transatlanticin salaisuus (1931) ja Britanniassa tehty pukudraama Kuningatar Elisabeth (1937). Palattuaan Britanniasta Howardilla oli vaikeuksia löytää ohjaustöitä. Hän toivoi paluun takaisin eturivin ohjaajien joukkoon onnistuvan elokuvan Hänen viimeinen ottelunsa avulla, mutta Warner Bros siirsi hänet syrjään kesken kuvausten, sillä häntä pidettiin liian hitaana. Loppu-uransa ajan Howard ohjasi B-elokuvia, kunnes vetäytyi ohjaamisesta 1946. Howard on saanut tähden Hollywood Walk of Famelle.
Luettelo Sauna Open Air Metal Festivalin esiintyjistä
2010
Festivaali järjestettiin Tampereen Eteläpuistossa 10.–12.6.2010. Kissin tiukan kiertueaikataulun vuoksi festivaali alkoi jo torstaina.
Torstai 10. kesäkuuta:
Perjantai 11. kesäkuuta:
Lauantai 12. kesäkuuta:
Ben Folds
Benjamin Scott Folds (s. 12. syyskuuta 1966) on yhdysvaltalainen laulaja-lauluntekijä ja edesmenneen Ben Folds Five -yhtyeen keulahahmo. Hän on saanut tunnustusta pianistina, lauluntekijänä, esiintyjänä ja multi-instrumentalistina.